钦定古今图书集成/明伦汇编/宫闱典/第097卷 > 《奉敕从太平公主游九龙潭寻安平王宴别序》
## 钦定古今图书集成/明伦汇编/宫闱典/第097卷 > 《奉敕从太平公主游九龙潭寻安平王宴别序》

前人

安平王地惟藩翰，才实宗英，悬鹊镜于胸怀，运龙泉
于掌握。以为“时和政理，实探道之期；贱物贵身，尚延
龄之术。悠然远览，迺十兹山，属圣主之能仁，遂贤王
之雅好。罗纨罢御，与朱邸而长辞；金玉满堂，栖白云
而不顾。岩石信美，结构多奇，锦壁周庭以造天，玉泉
注户而鸣壑。三光贝树，影入山窗；九节菖蒲，光摇砌
水。竹林茅宇，自冥栖隐之心；药物图书，即有灵仙之

壑？希世独立，万古谁邻？子晋已来，一人而巳。群公等
衔紫泥之宠命，间清溪之逸游，驻骖𬴂，步岩石。籍落
花而听时鸟，累宿忘归；荫芳树而弄春泉，穷年不厌。
衣冠车马，明日下于春山；鸾鹤笙歌，今宵共乎芳月。
隐沦可作，将知心与事违；城阙非遥，终惜风流云散。
下官少怀微尚，早事灵丘，践畴昔之桃源，留不能去；
攀君王之桂树，情可何之？人赋一言，俱裁六韵。